הממשק של R הוא שורת פקודה, אם נקיש 2*2 לדוגמה נקבל את התשובה "4"
&gt;2*2
[1] 4
R יכול לטפל בכמה סוגי מבני נתונים, ובהם: סקלרים, וקטורים, מטריצות ורשימות.
מאפיינים סטטיסטיים.
ל-R יש מבחר של טכניקות סטטיסטיות, הכוללות מודלים ליניאריים ולא ליניאריים, מבחנים סטטיסטיים, ניתוח אשכולות ועוד.
R, בהיותה שפת תכנות, מאפשרת למשתמש לכתוב פונקציות בעצמו. R ניתנת להרחבה בקלות על ידי פונקציות והרחבות, וקהילת R ידועה בתרומה הפעילה שלה בכל הקשור לחבילות. יש מספר שינויים חשובים, אבל רוב הקוד שנכתב עבור S רץ מבלי צורך לשנותו. פונקציות סטנדרטיות רבות של R נכתבות ב-R עצמה, והדבר מקל על המשתמשים לעקוב אחר בחירת האלגוריתמים. עבור משימות הדורשות חישוב אינטנסיבי, אפשר לקשר ולקרוא בזמן הריצה לקוד C, ++C ו-Fortran. משתמשים מתקדמים יכולים לכתוב ב-C++, Java, .NET, Python ו-C כדי להפעיל ישירות אובייקטים של R. שפת התכנות ניתנת להרחבה בצורה משמעותית על ידי שימוש בחבילות של משתמשים עבור פונקציות ספציפיות או תחומי מחקר ספציפיים. בעקבות העובדה ש-R הושפעה מ-S, ל-R יש תכונות של תכנות מונחה-עצמים יותר מאשר לרוב שפות התכנות לחישוב סטטיסטי. יתרון אחר של R הוא גרפים סטטיים. היא יכולה להפיק גרפים באיכות להוצאה לאור, הכוללים סימנים מתמטיים. אפשר גם ליצור גרפים דינמיים ואינטראקטיביים באמצעות חבילות חיצוניות. ל-R יש פורמט תיעוד הדומה ל-Latex, שנועד כדי לספק תיעוד מקיף, כולל תיעוד מקוון במספר פורמטים וכולל תיעוד בעותק קשיח.
גרפיקה.
אחד היתרונות הבולטים של R הוא הגרפיקה, ניתן לייצר את הגרפים הסטנדרטים בעזרת פונקציות מובנות. למשל, הפונקציה
barplot(x)
מייצרת דיאגרמת עמודות. גמישותה הרבה של התוכנה מאפשרת לייצר גרפים מתואמים אישית, בנוסף לגרפים מסוגים סטנדרטיים.
מאפיינים תכנותיים.
שפת R היא שפה מפורשת. ניתן להפעיל אותה באופן אינטראקטיבי, או על ידי סקריפטים, הפעלת תכנות ספרותי או דרך שורות פקודה פקודה ישירות למפרש. מבני הנתונים של R כוללים וקטורים, מטריצות, מערכים, מסגרות נתונים (דומה לטבלה בבסיס נתונים מקושר) ורשימות. R תומכת גם בכפל מטריצות. R כוללת לפחות שתי מערכות מקבילות לתיכנות מונחה אובייקטים. R מאפשרת הרחבה של מבנה נתונים הכוללת בין היתר: מודלים של רגרסיה, סדרה עיתית וקואורדינטות גאוגרפיות מרחביות.
נתון מסוג סקלר הוא לא מבנה נתונים של R. סקלר מיוצג על ידי וקטור מאורך 1. R תומכת בתכנות פרוצדורלי עם פונקציות, ועבור כמה פונקציות, תכנות מונחה עצמים עם פונקציות גנריות. פונקציה גנרית פועלת באופן שונה לפי הארגומנטים שמועברים אליה. לדוגמה, ל-R יש פונקציית codice_1 גנרית שיכולה להדפיס כמעט כל סוג של אובייקט באמצעות התחביר הפשוט: codice_2.
דוגמאות קוד.
דוגמה 1 - תחביר בסיסי.
הדוגמאות הבאות ממחישות את התחביר הבסיסי של השפה, ואת השימוש בממשק שורת הפקודה.
בשפת R אופרטור ההשמה המועדף הוא חץ המורכב משני תווים ״-&gt;״, אף על פי שניתן להשתמש גם ב-״=״.
&gt; x &lt;- c(1,2,3,4,5,6) # יצירת אוסף סדור - וקטור
&gt; y &lt;- x^2 # x העלה בריבוע את האיברים של
&gt; print(y) # y הדפס את וקטור
[1] 1 4 9 16 25 36
&gt; mean(y) # חשב ממוצע חשבוני של הווקטור - התוצאה היא סקלר
[1] 15.16667
&gt; var(y) # חשב את השונות של המדגם
[1] 178.9667
&gt; lm_1 &lt;- lm(y ~ x) # "y = f(x)" או "y = B0 + (B1 * x)” התאם מודל רגרסיה ליניארית
# lm_1 שמור את התוצאות בתור
&gt; print(lm_1) # הדפס את המודל הליניארי
lm(formula = y ~ x)
Coefficients:
(Intercept) x
-9.333 7.000
&gt; summary(lm_1) # חשב והדפס סטטיסטיקות עבור ההתאמה
# lm_1 של אובייקט המודל הליניארי
lm(formula = y ~ x)
Residuals:
1 2 3 4 5 6
3.3333 -0.6667 -2.6667 -2.6667 -0.6667 3.3333
Coefficients:
Estimate Std. Error t value Pr(&gt;|t|)
(Intercept) -9.3333 2.8441 -3.282 0.030453 *
x 7.0000 0.7303 9.585 0.000662 ***
Signif. codes: 0 ‘***’ 0.001 ‘**’ 0.01 ‘*’ 0.05 ‘.’ 0.1 ‘ ’ 1
Residual standard error: 3.055 on 4 degrees of freedom
Multiple R-squared: 0.9583, Adjusted R-squared: 0.9478
F-statistic: 91.88 on 1 and 4 DF, p-value: 0.000662
&gt; par(mfrow=c(2, 2)) # 2x2 בקשה לגרף בממדים
&gt; plot(lm_1) # גרף דיאגנוסטי של מודל הרגרסיה
דוגמה 2.
install.packages(TeachingDemos)
library(TeachingDemos)
set.seed(17)
faces(matrix(sample(1:1000,128,),16,8),main="random faces")
דוגמה 3 - שימוש בספריות חיצוניות.
קוד קצר המחשב קבוצת מנדלברוט לאורך 20 האיטרציות הראשונות של המשוואה z = z² + c עבור קבועים מרוכבים שונים 'c'. דוגמה זו ממחישה את הדברים הבאים:
library(caTools) # write.gif חבילה חיצונית המספקת את הפונקציה
jet.colors &lt;- colorRampPalette(c("#00007F", "blue", "#007FFF", "cyan", "#7FFF7F",
"yellow", "#FF7F00", "red", "#7F0000"))
m &lt;- 1000 # הגדרת גודל
C &lt;- complex( real=rep(seq(-1.8,0.6, length.out=m), each=m ),
imag=rep(seq(-1.2,1.2, length.out=m), m ) )
C &lt;- matrix(C,m,m) # צור מחדש כמטריצה ריבועית של מספרים מרוכבים
Z &lt;- 0 # לאפס Z אתחל את
X &lt;- array(0, c(m,m,20)) # אתחל מערך תלת ממדי עבור הפלט
for (k in 1:20) { # לולאה עם 20 איטרציות
Z &lt;- Z^2+C # נוסחת הנסיגה המרכזית
X[,k] &lt;- exp(-abs(Z)) # שמור את התוצאות
write.gif(X, "Mandelbrot.gif", col=jet.colors, delay=800)
דוגמה 4 - פונקציות.
קלות יצירת הפונקציות על ידי המשתמש היא אחת מנקודות החוזקה של R. אובייקטים נשארים מקומיים לפונקציה, ויכולים להיות מוחזרים בתור כל טיפוס להלן דוגמה של מבנה של פונקציה:
functionname &lt;- function(arg1, arg2, ... ){ # הצהרה על שם הפונקציה והארגומנטים שלה
statements # גוף הפונקציה
return(object) # האובייקט המוחזר מן הפונקציה
sumofsquares &lt;- function(x){ # פונקציה הנוצרה ע״י המשתמש
return(sum(x^2)) # x החזר את סכום הריבועים של איברי הווקטור
&gt; sumofsquares(1:3)
[1] 14
כנס useR!
בכל שנה מתקיים כנס רשמי למשתמשי R בשם useR! האירוע הראשון התקיים במאי 2004 בווינה, אוסטריה, ונקרא "useR! 2004". מלבד 2005, הכנס התקיים בכל שנה מאז, באירופה ובצפון אמריקה לסירוגין. הכנסים שהתקיימו הם:
ממשקי משתמש גרפיים וסביבות פיתוח משולבת.
ישנם מספר ממשקים גרפיים נפוצים כגון RStudio, Java GUI for R, Rattle GUI R Commander.
מרביתם מכילים גרסאות שמתאימות לרוב מערכות ההפעלה הסטנדרטיות .
בנוסף ישנם עורכי טקסט וסביבות פיתוח משולבות שתומכות ב-R כגון :ConTEXT, LyX, jEdit, ++Sublime Text, TextMate, Notepad.
שפות סקריפט.
ניתן לגשת ל-R משפות תכנות שונות כגון Python, Perl, Ruby, F# &amp; Julia. שפת R משתמשת בהרחבת PL/R אשר יכולה לשמש במקביל או במקום לשפה PL/pgSQL במערכות ניהול הנתונים PostgreSQL ו-Greenplum. מערכת ניהול הנתונים MonetDB מאפשרת לכרוך את הקוד ב-R בדומה ל־PL/R.
דרבופואטין אלפא
דרבופואטין אלפא (Darbepoetin alfa) היא תרופה לטיפול באנמיה. שמה המסחרי ארנספ (באנגלית Aranesp) והיא מיוצרת על ידי חברת אמג'ן. היא מהווה הפקה סינתטית של ההורמון אריתרופויאטין. התרופה מעודדת את תהליך האריתרופואסיס – העלאת רמת תאי הדם האדומים – ומשמשת לטיפול באנמיה שנובעת ממחלת כליות או מטיפולים כימותרפיים. מטרת הטיפול היא הורדת הצורך במתן עירויי דם והעלאת רמת ההמוגלובין בדם.
הפקת התרופה.
דרבופואטין אלפא מופק בטכנולוגיית שחלוף DNA מתאי שחלות של אוגרת סינית.
מתן התרופה.
דרבופואטין אלפא ניתן בשלוש דרכים שונות:
תדירות מתן התרופה משתנה לפי צורכי המטופל, ונעה בין זריקה אחת לארבע זריקות בחודש.
תופעות לוואי.
לדרבופואטין אלפא פרופיל בטיחותי גבוה. תופעות הלוואי שנצפו במטופלים הסובלים מאנמיה כתוצאה מטיפולים כימותרפיים כוללות עייפות כרונית, בחילה, הקאה, שלשול, חום ולעיתים קשיי נשימה.
תופעות הלוואי שנצפו במטופלים הסובלים מאנמיה כתוצאה ממחלת כליות כרונית כוללות לחץ דם גבוה, פרכוסים ותגובה אלרגית: קוצר נשימה, פריחה, טשטוש ועילפון כתוצאה מירידה בלחץ הדם, דופק מהיר או הזעה
הגנים הבוטניים של כרייסטצ'רץ'
הגנים הבוטניים של כרייסטצ'רץ (באנגלית: Christchurch Botanic Gardens) הם גנים בוטניים הממוקמים במרכז העיר כרייסטצ'רץ' שבאי הדרומי של ניו זילנד.
הגנים נוסדו בשנת 1863 באירוע שנערך ב-9 ביולי, עת שנשתל עץ אלון אנגלי לרגל נישואי אדוארד השביעי, מלך הממלכה המאוחדת והנסיכה אלכסנדרה מדנמרק.
שטחם של הגנים 210 דונמים והיקפו 5 קילומטרים. הגנים ממוקמים בעיקול הנהר אבון בסמוך לפארק האגלי.
בגנים שטחים נרחבים המוקדשים לצמחייה הטבעית של ניו זילנד.
בגנים מצויים בין היתר גן תבלינים (שנפתח בשנת 1986), גן ורדים ובו 250 מיני ורדים, אוספי צמחים מרחבי העולם.
בית קנינגהאם (Cunningham house) המצוי בפארק הוא חממה הבנויה בסגנון אדריכלות ויקטוריאנית ובה אוסף של פרחים טרופיים וכן אוסף סחלבים וצמחים טורפים.
בגנים ביתן קקטוסים וביתן שרכים, וכן גן סלעים.
דרך יפו (חיפה)